áhnaśca hi tadrā́treścā́nnamásravattā́nyetā́ni sárvasminnevá saṃvatsaré syuḥ saṃvatsaro hi sá prajā́patiryásmāttā́nyudákrāmaṃstádasminnetatsárvasminneva sárvaṃ dadhāti yásminhāsyaitádato ná kuryānná hāsya tásminnetáddadhyānnā́saṃvatsarabhr̥tasyékṣakeṇa caná bhavitávyamíti ha smāha vā́makakṣāyaṇo nédimam pitáram prajā́patiṃ vichidyámānam páśyānīti táṃ saṃvatsare sárvaṃ kr̥tsnáṃ saṃskátyordhvamúchrayati yáthaivaìnamadó devā́ udáśrayan